ลือ! กลุ่มชินธรรมมิตร์เตรียมเข้าแบ็คดอร์ TMILL
MILL กำลังอยู่ในช่วงเตรียมเปลี่ยนแปลงครั้งใหญ่ โดยมีข่าวลือว่าจะมีกลุ่มน้ำตาลขอนแก่น เตรียมเข้า backdoor เพื่อนำธุรกิจพลังงานของกลุ่ม เข้าสวมกิจการ TMILL เป็นการเข้าตลาดทางอ้อม
10 เม.ย. 2558

แหล่งข่าวรายหนึ่งเปิดเผยกับข่าวหุ้นออนไลน์ว่า บริษัท ที เอส ฟลาวมิลล์ จำกัด (มหาชน) หรือ  TMILL กำลังอยู่ในช่วงเตรียมเปลี่ยนแปลงครั้งใหญ่ โดยมีข่าวลือว่าจะมีกลุ่มน้ำตาลขอนแก่น เตรียมเข้า backdoor  เพื่อนำธุรกิจพลังงานของกลุ่ม เข้าสวมกิจการ TMILL เป็นการเข้าตลาดทางอ้อม
สำหรับการควบรวมธุรกิจในครั้งนี้จะทำให้บริษัทมีขนาดใหญ่ขึ้น โดยคาดว่าอาจปรับโครงสร้างทุนรองรับธุรกิจพลังงานในเร็วๆ นี้  อย่างไรก็ดี หากเพิ่มทุน 2:1 ที่ราคากระดานจะทำให้มูลค่าที่เหมาะสมบริษัทเทียบเท่าบริษัทพลังงานทางเลือกที่ PBV=3 เท่า หรือคิดเป็น 7 บาท
ทั้งนี้ กลุ่มชินธรรมมิตร์ซึ่งเป็นเจ้าของน้ำตาลขอนแก่นนั้น  ปัจจุบันเป็นหนึ่งในกรรมการของ TMILL 